NaiveNeuron/SloPal huggingface dataset:
Ďuriš Nicholsonová, Lucia, podpredsedníčka NR SR (2017-03-30):
Pani poslankyňa, máte doplňujúcu otázku. Nie, nie je tomu tak. Ďakujeme pekne, pán minister. Ďalšia otázka je od pani poslankyne Macháčkovej, ale je identická s tou, s tou predošlou, takže prejdeme k siedmej otázke.
Majorová Garstková, Jana, poslankyňa NR SR (2023-05-17):
Ďakujem veľmi pekne za tvoju faktickú poznámku. Skutočne v oblastiach, ktoré spadajú pod Horskú záchrannú službu, by sa malo vyžadovať záväzné stanovisko od horských záchranárov. Teším sa na náš zákon o Horskej záchrannej službe následne, ktorý spolu predkladáme. Ďakujem pekne za slovo.
Ďuriš Nicholsonová, Lucia, podpredsedníčka NR SR (2018-02-09):
Obávam sa, že váš čas vypršal, pán poslanec, podľa rokovacieho poriadku.
T. Cabaj, podpredseda NR SR: (2009-12-10):
Prosím, aby ste v limite 15 minút odpovedali na otázky adresované predsedovi vlády. Podľa vyžrebovaného poradia prvá otázka je od pána poslanca Ľuboša Martináka a znie: „Vážený pán premiér, sú potvrdené správy o rozširovaní výroby v bratislavskom Volkswagene a príchod veľkej investície do elektrotechnického priemyslu. Ako hodnotíte tieto skutočnosti?“ Nech sa páči, máte slovo.
P. Paška, predseda NR SR: (2009-05-20):
Takže, pán poslanec Brocka, nech sa páči.
Blanár, Juraj, podpredseda NR SR (2023-06-16):
Štyri faktické poznámky na vaše vystúpenie. Pán poslanec Šefčík ako prvý.
Drdul, Dominik, poslanec NR SR (2020-07-14):
Vladimíra, ďakujem za tvoje vystúpenie. Myslím si, že je namieste sa baviť o tejto téme a vážim si tiež ochotu urobiť kompromis po našom vzájomnom stretnutí, teda čo sme mali na klube, a umožniť predloženie tohto návrhu zákona a inak preformulovať tie dôvody odvolania, ktoré vzhľadom na situáciu a vzhľadom na závažnosť zistení pokladám za podstatne prijateľnejšie, ako to bolo v tom pôvodnom návrhu. A, samozrejme, to kladie na nás zvýšenú zodpovednosť, zvýšené nároky na to a tiež aj na našich nástupcov, aby sme takto naformulované dôvody odvolania nezneužívali účelovo a politicky. Ďakujem veľmi pekne.
Blanár, Juraj, podpredseda NR SR (2021-05-11):
Teraz dávam možnosť prihlásiť sa ústne do rozpravy. Konštatujem, že štyria páni poslanci, pán poslanec Šefčík, Ďurica, Urban, Kočiš. Uzatváram možnosť prihlásiť sa do rozpravy. Ako prvý vystúpi pán poslanec Marek Šefčík, nech sa páči, pán poslanec.
Laššáková, Jana, podpredsedníčka NR SR (2014-11-28):
Na vystúpenie pána poslanca nie sú faktické. (Reakcia z pléna.) Tak, pán poslanec Lipšic, nech sa páči.
P. Hrušovský, podpredseda NR SR: (2002-05-21):
(Prestávka.)
Kollár, Boris, predseda NR SR (2023-02-17):
Prosím, prezentujme sa a hlasujeme. (Hlasovanie.) Prítomných 136 poslancov, za žiadny, proti 93, zdržalo sa 41, 2 nehlasovali. Uvedený návrh sme neschválili.
Číž, Miroslav, podpredseda NR SR (2014-12-02):
S reakciou na faktické poznámky pán poslanec Mikloš.
Bagačka, Michal, poslanec NR SR (2018-01-30):
Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne. O bodoch 1 až 5 spoločne s odporúčaním gestorského výboru schváliť.
Kleinert, Dana, poslankyňa NR SR (2024-02-02):
Ďakujem ti, Vlaďka. Mne tu tak už viackrát tak napadlo mi, tak ako v rodine niekedy hovoríme, keď už fakt človek nevie čo a počúva tých ľudí, jak rozpráva úplné že nezmysly, tak iba že: babičko, ty to vidíš? A ja jak tu počúvam aj pána Gašpara, ja už mám v mysli len: babičko, ty to vidíš? Že to je proste neuveriteľné, toto počúvať. My sa tu veľa rozprávame o Trestnom zákone, ako sa tresty budú znižovať a ako tu máme snáď najväčší bizár, kedy takúto celoslovensky významnú zmenu predkladajú samotní obvinení, obžalovaní, zákon píšu advokáti obžalovaných, akože cirkus je to akože smiešny, keby nebol fakt že smutný a náš štát skutočne ohrozujúci. A tuto kvôli pár ľuďom, ktorí sa boja ísť pred súd, a my teda všetci vieme, že prečo, tak vymysleli celý tento bizár, kvôli čomu tu vlastne celé Slovensko je hore nohami, tak my tu teraz takto skáčeme, ale teda otázkou ostávajú aj všetci prisluhovači, ktorí budú za to hlasovať, ale tak však oni s tým budú žiť. No ale my by sme sa mali asi rozprávať o tom nielen, čo je trestné, ale čo tu je aj trestuhodné. A trestuhodné je to, ako nás táto koalícia hádže medzi nie demokratické krajiny, ako ničia vzťahy s Európskou úniou, ako ohrozujú eurofondy, ktoré by mohli reálne krajine pomôcť. Trestuhodné je, ako zahadzujú našu budúcnosť, budúcnosť nás všetkých, čo tu vlastne žijeme. Trestuhodné je, ako vyháňajú a vyhadzujú mladých ľudí z krajiny, zo Slovenska, ako každý piaty sa proste nevráti naspäť, ako sa tu študentom vysmievajú. Trestuhodné je, ako šliapu po ešte zvyškoch dôvery v nádej a spravodlivosť v tejto krajine. A to sú veci s obrovskými a ničivými následkami a to je z môjho pohľadu hanebne trestuhodné. Ďakujem.
L. Nagy, poslanec: (2002-05-30):
Môžeme pristúpiť k hlasovaniu o pozmeňujúcich a doplňujúcich návrhoch, ktoré boli predložené v rozprave. Pán poslanec Hoffmann predložil tri pozmeňujúce návrhy, o ktorých navrhol hlasovať spolu.
Tomáš, Erik, poslanec NR SR (2020-02-25):
Čakám ešte.
A. Belousovová, podpredsedníčka NR SR: (2008-10-28):
Pán poslanec Mikloško, máte slovo.
Danko, Andrej, predseda NR SR (2018-12-07):
Prosím, prezentujme sa a hlasujme. (Hlasovanie.) Prítomných 136, za 120, proti 1, zdržalo sa 14, nehlasoval 1. Návrh sme schválili.
Bugár, Béla, podpredseda NR SR (2017-03-22):
Ďakujem. Vyhlasujem rozpravu za skončenú. Pán minister, chcete zaujať stanovisko k rozprave? Nech sa páči.
P. Hrušovský, predseda NR SR: (2004-06-30):
(Akt tajnej voľby.)
Galko, Ľubomír, poslanec NR SR (2014-11-10):
Ďakujem pekne. Pán kolega Kaník, no, odpovedali ste alebo snažili ste sa odpovedať na všetky tie faktické poznámky od kolegov poslancov zväčša zo SMER-u a toho jedného, podľa môjho názoru toho najpodstatnejšieho, ste odbili tým, že by ste sa len opakovali, mám na mysli pána poslanca Jasaňa. Tak ja by som to doplnil za vás. Ja by som očakával, že mu poviete to, že je v poriadku, že on sa hanbí za nejakých svojich kolegov tu v parlamente, nemenoval ktorých, ale my by sme skôr od neho očakávali, že sa bude hanbiť za toho smeráckeho blbečka, ktorého sme mali možnosť vidieť na tom videu. To by som ja od neho očakával. A to som si dovolil uviesť teda za vás. Ďakujem pekne.
Viskupič, Jozef, poslanec NR SR (2015-04-24):
Ďakujem. Využijem inštitút procedurálneho návrhu na oznam, že takisto sa vzdávam slova v rozprave s odôvodnením, myslím si, že už bolo povedané všeličo a voľačo. A po vystúpení môjho predrečníka si myslím, že nijak tejto rozprave nepomôže to, že budeme dookola hovoriť to isté. Posledný fakt, ktorý by som chcel uviesť, je, že sa rozšírilo odvolávanie Figeľa o odvolávanie celej opozície z vedenia a budeme asi prvý parlament, ktorý za nečinnosť vlády odvolá opozíciu. Ďakujem.
Gál, Gábor, poslanec NR SR (2015-10-21):
Ďakujem za slovo. Vážený pán minister, vážený pán podpredseda vlády, ja som návrh na zvolanie mimoriadnej schôdze na odvolanie ministra školstva Draxlera nepodpísal a som tu. Čiže žiadna súvislosť taká, akú ste vy vyslovili, tu nie je. A musím povedať, že z nášho klubu skoro polovica poslancov je riadne ospravedlnená. Väčšina klubu je na kongrese Európskej ľudovej strany v Madride. Ten kongres bol zvolaný už pred pár mesiacmi. Nikto nevedel, že bude mimoriadna schôdza. Takže tá absencia je skrz toho. (Reakcia z pléna.) Zvolali sme, ale termín dal pán predseda. Je celkom pokročilý čas. Ja by som bol fakt rád, keby sme sa vrátili k tej téme, kvôli ktorej sme tu, a neodbáčali, lebo máme, ako keď sa bránite všeličím, tak asi máte nejaké maslo na hlave. A vôbec neťahajte sem kauzu Hedvigy Malinovej-Žákovej do tej miery, že vy ako ten jeden z tých aktérov, ktorý stále do toho ťahá politiku, že prečo sa to vlečie. Vlečie sa ten prípad práve kvôli tomu. Ono tá pravda vyjde najavo, lebo ona neklamala. Ja hovorím, že neklamala. Takže počkajme si. Odpolitizujme to, počkajme pár vlád a potom uvidíme, pán minister, kto hovoril pravdu a kto nie.
Kočiš, Eduard, poslanec NR SR (2022-11-30):
Pekne ďakujem za slovo, pán predsedajúci. Kolega Urban ako lekár s niekoľko desiatok ročnou praxou, je to lekár, ktorý má tri atestácie, v pléne Národnej rady Slovenskej republiky stoja, sedia lekári, ktorí majú niekoľko ďalších atestácií, či už je to pán doktor Baláž alebo Jožko Valocký, a jednoducho títo lekári vedia ako zdravotníctvo funguje a vedia zároveň ako zdravotníctvo nefunguje. Ale jednoducho človek, ktorý má nejaký sizyfovský syndróm, ktorý si potrebuje hladkať neustále svoje ego a zmôže sa naozaj pred dňom D iba na to, že uráža, dehonestuje, nadáva, správa sa nepríčetne, navádza poslancov Národnej rady Slovenskej republiky, aby nepodporili zákon, o ktorom Lekárske odborové združenie s ministerstvom zdravotníctva, s vládou rokuje dlhé týždne, dlhé mesiace, tak jednoducho tento človek sa zmôže akurát na to, že všetko hoďme do koša, pretože tento zákon obsahuje rovnostárstvo, nekorektný prístup a jednoducho dávame lekárov na nejaký piedestál slávy, z lekárov robíme nadľudí, z lekárov robíme nadčlovekov a jednoducho toto podľa tohto jednoduchého človiečika menom Igor Matovič nie je správne. Ak by naozaj išlo pánovi Matovičovi ako tvrdil počas covidu a počas testovania, ako on ide zachraňovať životy a zdravie, tak ja teraz vidím, ako on ide zachraňovať životy a zdravie. Lekár je podľa neho terorista, lekár je podľa neho vagabund, lekár je podľa neho človek, ktorý si berie za svojich rukojemníkov svojich vlastných pacientov a za pacientov, ktorí sú v nemocniciach pri lôžkach alebo na prístrojoch. Jednoducho tento človek si zrazu zmyslel, že lekári dohodli všetko cez ministerstvo zdravotníctva, prešlo to vládou. Ak by rokovali do dnešného dňa s Matovičom, neposunú sa ani o päť centimetrov ďalej, jednoducho on nemôže prehrýzť iba to, že lekári sa dohodli s ministerstvom bez neho. To je celé.
Kadúc, Miroslav, poslanec NR SR (2015-06-15):
Ďakujem pekne. Pán špeciálny prokurátor, vy ste garantom zákonnosti vo svojej pôsobnosti a treba povedať, že do vašej pôsobnosti patria okrem iného a v tomto prípade veľmi dôležité trestné činy korupcie. A zhodneme sa asi na tom, že korupcia je jeden z najhorších faktorov, ktorý ničí túto krajinu, a teda občania, máte priamy vplyv na to, ako občania vnímajú spravodlivosť, zákonnosť a aj vyšetrovanie korupcie. A treba povedať teraz nasledovné. Je nepochybné, že zákonným prostriedkom, ako vy môžte komunikovať, je správa o činnosti prokuratúry za rok napríklad 2014, ktorú predniesol vo výbore pán generálny prokurátor a prednesie ju aj tu. V tejto správe vaša časť týkajúca sa korupcie obsahuje dva odseky, 12 riadkov, jednu tabuľku, nič viac. Z toho celého vyplývajú dve veci: pokles korupčných trestných činov v minulom roku oproti roku pred tým, pokles, a to, že korupcia je predovšetkým v zdravotníctve. Nič iné z tejto vašej časti nevyplýva. Toto je nedostatočné, toto dáva jasný signál, že vy nemáte záujem vyšetrovať korupčné trestné činy, alebo vyšetrujete iba to, čo sa vám páči, alebo to, čo je vhodné. A toto nie je práca hodná špeciálneho prokurátora, ktorý bol zvolený v tomto parlamente. Ja budem žiadať prostredníctvom výboru, aj som to urobil dnes a urobím to ešte raz, doplnenie tejto správy, aby sme vedeli, v akom stave je vývoj, aký je trend korupcie, pretože všetci vieme, viete to určite aj vy, že korupcia na Slovensku je a určite sa nepohybuje v desiatkach či stovkách prípadov, ako tvrdíte vo svojej jednoduchej tabuľke.
Mičovský, Ján, poslanec NR SR (2013-12-11):
Ďakujem pekne za slovo. Ďakujem aj kolegom lesníkom, ktorí sa vyjadrili. No jednoznačne je tu nás lesníkov viacej a možno by sme sa o tom mohli baviť v kuloári, ale sme v parlamente, tak sa o tom bavme takto verejne. Čo sa týka hospodárskej úpravy lesov, som rád, že sme sa na tom zhodli s kolegom Cicoňom, pánom poslancom. Čo sa týka môjho vyjadrenia, že nesúhlasím s takouto správou, že keby som bol minister, tak by bola inakšia, tak som to myslel presne tak, ako som to povedal, že táto správa v zásade obsahuje všetky technické údaje, ale mne tam chýbali veci, a keby som to ja mal na starosti, tak že by som tam mal záujem, aby údaje, ktoré som spomínal a ktoré boli predmetom mojej rozpravy, tam boli uvedené, lebo ich považujem za dôležité. Takže to sú záležitosti, ktoré jednoznačne považujem za alfu a omegu. To čo som v rozprave povedal nemám dôvod v žiadnom prípade meniť. A diskusia na túto tému možno v tejto chvíli by bola len zbytočným opakovaním toho, o čom som presvedčený, že to tak má byť, a preto ďakujem pekne za poznámky, končím.
J. Valocký, poslanec: (2009-02-11):
Ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo a aby predmetný návrh zákona výbor prerokoval do 8. apríla a gestorský výbor do 14. apríla 2009.
B. Bugár, podpredseda NR SR: (2005-10-26):
(Hlasovanie.) Prítomných 133, za 129, 1 proti, 1 sa zdržal, 2 nehlasovali. Návrh sme schválili. Pán poslanec Nemcsics, môžeme pristúpiť k hlasovaniu. Nech sa páči, tak uveďte prvé uznesenie, návrh uznesenia k vládnemu návrhu zákona o ochrane niektorých rozhlasových programových služieb, tlač 1319. Pán poslanec, nech sa páči. R. Nemcsics, poslanec: Ďakujem pekne, pán predsedajúci. Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Gažovičová, Tina, poslankyňa NR SR (2023-11-15):
Dobrý deň, výborne. Tak technika je zvládnutá, ďakujem za slovo. Je úplná pravda, že téma marginalizovaných rómskych komunít je v programovom vyhlásení vlády veľmi marginalizovaná, naozaj iba okrajová a odznie k tomu ešte aj viac zo strany Progresívneho Slovenska v rozprave. Ja by som sa chcela zamerať práve na tú úlohu toho raného veku a školstva vo vzťahu k týmto deťom, pretože naozaj všetky aj medzinárodné výskumy ukazujú na to, že najdôležitejšie je podchytiť tieto deti od raného veku a zrovna toto je jedna z tých oblastí na Slovensku, kde vlastne štát nemá nijaké programy vytvorené a práve tú absenciu štátu v tejto dôležitej službe suplujú mimovládne organizácie. A aj z tohto dôvodu je mi veľmi ľúto, že jedna z prvých vecí a z prvých krokov tejto vlády sú práve útoky na mimovládne organizácie, keď vidíme, že aj v takýchto dôležitých oblastiach, ktoré ani vláda vo svojom programovom vyhlásení poriadne nezahrnula, tak ešte útočia na tých, ktorí, ktorí ich v tomto suplujú. A druhá vec je práve tie materské školy, kde síce máme v programovom vyhlásení vlády v kapitole školstva, že je záujem zaviesť normatívne financovanie, ale napríklad včera na výbore pre verejnú správu zatiaľ teda bolo jasné od zástupcov ministerstva vnútra, že ešte tam nie je žiadna premyslená stratégia, akým spôsobom sa toto má urobiť. A teda pevne verím, že sa tá oblasť tých miest v materských školách veľmi rýchlo začne zlepšovať, pretože naozaj je to jedna z tých vecí, kde nemáme alebo nemali by sme ako krajina strácať ďalšie roky, lebo tým strácame ďalšie generácie. Ďakujem pekne.
B. Bugár, podpredseda NR SR: (2005-05-13):
P. Bódy, poslanec: Ďakujem za slovo, pán predsedajúci. Vážený pán predsedajúci, vážené kolegyne, kolegovia, oceňujem snahu pani kolegyne Rusnákovej zmeniť niektoré paragrafy, ktoré sprístupnia vzdelávanie a vzdelanie pre ľudí so zdravotným postihnutím na vysokých školách a vôbec v školstve. Obávam sa však, že je to len čiastočná možnosť nástupu do vzdelania pre týchto ľudí, pretože ako môžeme zmeniť systém pôžičiek alebo odpustenia splácania pôžičky, tak nemáme pristúp k tomu, aby títo ľudia sa vôbec na vysoké školy dostali. Nie je to komplexné riešenie, ktoré úplne chýba v systéme vzdelávania a výchovy občanov so zdravotným postihnutím. Už najväčším problémom je to, že pani kolegyňa Rusnáková sa odvoláva na antidiskriminačný zákon. Veď predsa toto všetko malo byť zapracované v návrhu o vzdelávaní na vysokých školách alebo v reforme školstva. Toto si všetko zasluhuje alebo zaslúži komplexné riešenie výchovy a vzdelávania práve preto, že vo vyspelých krajinách západnej Európy na to prišli už pred 45 rokmi. Tam existuje tzv. integrované vzdelávanie a výchova, ktoré dnes práve nie sú umožnené preto, že všetko sa rieši len cez Výbor vlády Slovenskej republiky pre otázky občanov so zdravotným postihnutým, ktorý je organizovaný pod ministerstvom práce, sociálnych vecí a rodiny. Takýto výbor mal byť konštituovaný pod vládou Slovenskej republiky a všetky otázky občanov so zdravotným postihnutím, aj študentov sa majú riešiť naprieč všetkými rezortmi. Potom aj zákon o vysokých školách mohol vyzerať inak, bez týchto pripomienok, ktoré ak... (Prerušenie rečníka časomierou.)
Blaha, Ľuboš, podpredseda NR SR (2024-02-23):
Vážené pani poslankyne, vážení páni poslanci, otváram pätnásty rokovací deň deviatej schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali nasledovní poslanci: Jaroslav Baška, Miroslav Čellár, Martin Dubéci, Richard Dubovický, Jozef Habánik, Jana Hanuliaková, Martina Holečková, Viera Kalmárová, Marek Lackovič, Vladimír Ledecký, František Majerský, Milan Majerský, Roman Malatinec, Jaroslav Mego, Zuzana Mesterová, Roman Mikulec, Ján Podmanický, Jozef Pročko, Peter Sokol, Ivan Štefunko a podpredseda Národnej rady Andrej Danko. O ospravedlnenie neúčasti z dôvodu práceneschopnosti požiadali poslanci František Mikloško a Jana Vaľová. Na zahraničnej pracovnej ceste je poslanec Ján Mažgút. Pristúpime teraz k rokovaniu o návrhu skupiny poslancov na prijatie uznesenia Národnej rady Slovenskej republiky k uzneseniu Európskeho parlamentu o plánovanom zrušení kľúčových protikorupčných štruktúr na Slovensku a jeho dôsledkoch pre právny štát prijatému dňa 17. januára 2024. Návrh má tlač 186. Dávam slovo poslankyni Beate Jurík, aby za skupinu poslancov návrh uviedla. [Rokovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k uzneseniu Európskeho parlamentu o plánovanom zrušení kľúčových protikorupčných štruktúr na Slovensku a jeho dôsledkoch pre právny štát (2023/3021(RSP)) prijatému dňa 17. januára 2024 , tlač 186.]
P. Pelegrini, poslanec: (2008-01-31):
A kolegovi Kahancovi, navrhol som zmeniť len textáciu v písm. a) a b) a uisťujem ťa, že v ostatných písmenách nemienim meniť absolútne nič. Ďakujem pekne.
Pellegrini, Peter, podpredseda NR SR (2020-04-01):
Ďakujem pekne. Vyhlasujem rozpravu za skončenú. Pýtam sa pána ministra ako navrhovateľa, či chce zaujať stanovisko. Nech sa páči.
Figeľ, Ján, podpredseda NR SR (2013-04-16):
Nech sa páči, pán Ján Podmanický.
Blanár, Juraj, podpredseda NR SR (2020-12-01):
Ešte vás poprosím, pán poslanec, na úvod ste povedali, že predkladateľmi toho pozmeňujúceho návrhu je aj Milan Krajniak, ale mali ste na mysli asi pána poslanca Milana Kuriaka. Áno?
Beblavý, Miroslav, poslanec NR SR (2017-05-19):
Ďakujem pekne, začnem od konca. Pán poslanec Dostál, milý Ondrej, ja som sa to už pokúsil vysvetliť, že tá zmena Zákonníka práce bola práve legislatívnotechnická snaha vystužiť potom to použitie v inom zákone. Poviem úprimne, myslím, že si absolvent práva, aj keď taký skôr celoživotného vzdelávania, takže teraz to vnímam, že využívaš svoju vzdelávaciu prevahu nado mnou, lebo ja právnik nie som, na to mám svojich ľudí. Ale pokiaľ mi to teda vysvetľovali, tak dali tam do toho Zákonníka práce to splnomocnenie práve preto, aby to bolo legislatívne čisté. Ale priznám sa, že netrúfam si až na tejto úrovni legislatívnej techniky s tebou diskutovať, takže beriem, že si to vyhral na body. A pokiaľ ide o to, čo povedal Jožo Rajtár. Jožo, priznám sa, väčšine tých metafor som nerozumel, takže neviem na ne reagovať, ale rozumel som tomu, čo si hovoril na začiatku, že ti tam chýba aj to rušenie regulácií. A musím sa priznať, že to považujem za veľmi dobrý bod. Ja by som povedal takto. Legislatívne je pomerne ťažké teraz akože kombinovať takéto veci, ale myslím, že tá myšlienka pracovať aj s tým, čo vieme skôr znížiť, obmedziť, zrušiť, myslím z hľadiska toho, čo sa deje, je podľa mňa dobrá a beriem ju od teba. Možno by som ja len doplnil to, že okrem rušenia regulácií podľa mňa je dôležité robiť aj lepšie a funkčnejšie regulácie, lebo keď sme zmenili spôsob regulovania hypoték, tak sme naštartovali súťaž na trhu a nebolo to, že by sme ich robili menej, ale jednoducho sme len ako keby postrčili ten existujúci stav, ale napriek tomu súhlasím s tebou, že na Slovensku je regulácií, aj nefunkčných, priveľa, takže určite je to, je to dobrá, je to dobrá pointa. No a, Jani, pani Kiššová, myslím, že tá diskusia už bola veľmi dobrá a produktívna, aj keď sa nezhodneme, samozrejme, na tom výsledku. Ja len poviem na záver, že naším cieľom bolo stransparentniť trh práce a jeho cenotvorbu, ale – a ja som to opakovane povedal – aj posilniť postavenie zamestnancov a to sa tým zákonom naozaj posilňuje, a preto sa dá očakávať aj to, že by vzrástli o niečo mzdy najmä v tých skupinách, ktorým by to najviac pomohlo. Ďakujem.
M. Fronc, poslanec: (2007-06-28):
Ďakujem. (Potlesk.)
Paška, Pavol, predseda NR SR (2013-03-26):
Hlasujeme. (Hlasovanie.) 134 prítomných, 118 bolo za, 15 sa zdržalo, 1 nehlasoval. Tieto body sme schválili.
Kaliňák, Robert, podpredseda vlády a minister vnútra SR (2016-11-24):
Dobrý deň, prajem. Vážená pani predsedajúca, vážený pán poslanec, možno aj preto je určená táto hodina na otázky poslancov, aby odpovede boli riadne kvalifikované, pretože človek, ktorý celý deň sa venuje pracovnej činnosti, nemôže sledovať jednotlivé drobné nuansy rozdelenia úloh a kompetencií medzi jednotlivými štátnymi orgánmi. Táto otázka preto nie je ani správne smerovaná na ministra vnútra Slovenskej republiky, pretože Finančná správa je podľa zákona č. 333/2011 o orgánoch štátnej správy v oblastí daní a poplatkov a colníctva rozpočtovou organizáciou v pôsobnosti Ministerstva financií Slovenskej republiky a elektronické schránky aktivoval všetkým právnickým osobám správca modulu, teda Úrad vlády Slovenskej republiky prostredníctvom prevádzkovateľa, ktorým je Národná agentúra pre sieťové a elektronické služby. Z uvedených dôvodov vám teda na takúto otázku budú vedieť zodpovedať Ministerstvo financií a Úrad vlády Slovenskej republiky. Z rezerv ministerstva vnútra môžeme len potvrdiť, že ak v procese takéto elektronické úradné komunikácie budú vznikať, elektronické dokumenty budú považované za riadne elektronické registratúrne záznamy, z čoho vyplýva, že s nimi bude manipulované podľa príslušných ustanovení zákona č. 395/2002 o archívoch a registratúrach a o doplnení niektorých zákonov v znení neskorších predpisov. Ako také budú teda riadne evidované, zaradené do spracovateľských procesov, ukladané a ochraňované so všetkými zhodnoverňujúcimi prvkami a po uplynutí ich lehoty uloženia zaradené do riadneho vyraďovacieho konania v súlade s citovaným zákonom. Z mojej strany zatiaľ všetko, pán poslanec.
Müllerová, Emília, poslankyňa NR SR (2015-09-24):
Môžeme pristúpiť k hlasovaniu o pozmeňujúcom návrhu pána poslanca Novotného. Jeho pozmeňovací návrh obsahuje dva body. Želáte si hlasovať o každom bode zvlášť? (Reakcia z pléna.) Tak hlasujeme najskôr o bode 1.
Galko, Ľubomír, poslanec NR SR (2011-11-30):
Ďakujem pekne. No ja zareagujem len na dve veci. Nie je pravda, je lož, že strana Sloboda a Solidarita si podmienila schválenie tohto zákona naproti súhlasu štátneho rozpočtu. Keď sme sa rozprávali o tom, ako budeme pokračovať po tom, ako vláda Ivety Radičovej stratila dôveru v parlamente, tak pri obnovovaní vlády sme spoločne s ostatnými tromi bývalými koaličnými partnermi dospeli ku konsenzu a dohodli sme sa všetky štyri strany, ktoré zákony ešte prerokujeme a ktoré schválime. To je prvá pripomienka. A druhá pripomienka, čo sa týka tej Javoriny, no, pán poslanec, veď nie je to tak dávno, čo sme prezentovali výsledky rezortu obrany za prvý rok, a vtedy vy ste sa hrdo prihlásili k tej Javorine. Vy ste povedali, že to je vaša zásluha, vy ste to rozbehli a my sme nejakým spôsobom len zlizli smotanu. Takže vôbec by som, nepokladám za správne nejakým spôsobom spájať to nešťastie, ktoré sa stalo v Javorine, pretože tej nevybuchnutej munície z druhej svetovej vojny je po celom Slovensku habadej. Takže ja by som bol veľmi rád, keby sme účelovo nezneužívali to, čo sa na Javorine stalo. Ďakujem pekne.
Naď, Jaroslav, poslanec NR SR (2023-05-18):
Ďakujem pekne. Vážený pán predseda, dovolím si predložiť procedurálny návrh v nasledovnom znení. Dovoľujem si požiadať, aby sa Národná rada Slovenskej republiky uzniesla na tom, aby Ministerstvo obrany Slovenskej republiky predložilo v správe zoznam všetkého majetku, ktorý sa predal, a to do Slovenska alebo do zahraničia, alebo rozdal do zahraničia za troch vlád Roberta Fica položkovito vrátane finančného vyjadrenia konkrétne po položkách. Ďakujem veľmi pekne. (Potlesk.)
Petrák, Ľubomír, poslanec NR SR (2020-04-02):
Ďakujem pekne. Prvá poznámka, pán kolega. Vcelku ma baví, že ste opozíciou vo vnútri vládnej koalície, ale to už je váš problém, ale uvítali by sme ako opozícia, keby ste si vnútorné problémy riešili inak ako v pléne Národnej rady. Druhá poznámka. Neviem, o čom ste v zásade hovorili vo svojom vystúpení, lebo mám pred sebou oficiálny materiál Spoločná správa výboru o prerokovaní pozmeňujúcich návrhov. Hovorili ste o bode 2 a 3, kde je odporúčanie gestorského výboru schváliť pri obidvoch bodoch. To znamená, vypustiť uvedené ustanovenia, za ktoré ste aj vy vystupovali 20 minút. Takže keby ste mi skúsili vysvetliť, o čom bolo vaše vstúpenie, keď spoločná správa je v duchu toho, čo ste vy hovorili. Ďakujem pekne.
Bugár, Béla, podpredseda NR SR (2018-06-19):
Na vystúpenie pána poslanca s faktickými štyria páni poslanci. Pán poslanec Baránik.
Kollár, Boris, predseda NR SR (2021-10-26):
Prosím, prezentujme sa a hlasujme. (Hlasovanie.) Prítomných 129 poslancov, za 45, proti 20, zdržalo sa 64. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej budeme hlasovať o bode 63 programu, je to prvé čítanie o návrhu poslanca Valáška na vydanie zákona, ktorým sa mení a dopĺňa Zákonník práce, tlač 727. Opäť prosím pána spravodajcu, pána poslanca Jána Kerekrétiho, aby uviedol hlasovanie. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a o zmene a doplnení ďalších zákonov a ktorým sa dopĺňajú niektoré ďalšie zákony , tlač 727.)
Blanár, Juraj, podpredseda NR SR (2021-12-10):
Teraz udeľujem slovo v rozprave pánovi poslancovi Richardovi Rašimu. Nech sa páči, pán poslanec.
Šipoš, Michal, poslanec NR SR (2024-01-11):
Ďakujem pekne za slovo. Chcel by som tiež zareagovať na kolegyňu, ktorá, pardon, trošku sa musím vydýchať, išiel som po schodoch. Čiže, chcel by som poďakovať za jej vystúpenie a tiež sa vyjadriť k tej rozprave v podstate s tým, že ide o to, že ak si zoberieme, kto všetko pripravoval tento zákon, ak si zoberieme, že kto všetko stál včera na tlačovke na úrade vlády, je evidentné, že títo páni nechcú diskutovať demokraticky v parlamente, nechcú počúvať argumenty, nechcú odpovedať na otázky. Jediné, čo potrebujú, je vyhrážať sa, jediné, čo potrebujú, je prekrývať tento zákon rôznymi vymyslenými fabuláciami, poukazovať na jediného človeka, ktorý im stojí v ceste, ktorého potrebujú za každú cenu zosmiešniť, spochybniť. Potrebujú si vymyslieť nejaké vymyslené bludy o tom, ako páchal trestnú činnosť. A všetci vieme, že Igor Matovič je ten človek, ktorý im leží v žalúdku. Ja pevne verím, že to, čo tu teraz predvádza vládna koalícia, my sme to aj zažili dnes na našom výbore, kde idú úplne mimo zákona, kde sa snažia si hľadať rôzne výhovorky, rôzne fabulácie. Jediným cieľom je pretlačiť zákon, ktorý zníži tresty ich ľuďom. Jediný ich cieľ je, aby ochránili svojich ľudí, ktorí páchajú trestnú činnosť. A ja chcem poďakovať kolegyni, že vystúpila. (Potlesk.)
Blaha, Ľuboš, poslanec NR SR (2021-06-15):
Pán minister, keby alibizmus nadnášal, tak vy sa tu vznášate ako vzducholoď. Preboha, tak načo je minister vnútra, keď vy za nič nenesiete zodpovednosť?! Za čo vlastne beriete plat? Však vy za nič nemôžete. Tu prebieha policajná vojna, každý to vidí a vy necítite žiadnu politickú zodpovednosť. Ja, no tak sa zamýšľam, že keď padlo lietadlo a odstúpil minister obrany, to on tam urobil tú haváriu toho lietadla? Nie. Ale nesie politickú zodpovednosť. To isté platí o, v Belgicku to, myslím, bolo, sa vykoľajil vlak, okamžite odstupuje minister dopravy. A nebol to on, ktorý tam pokazil tie železnice. Čiže vy necítite zodpovednosť za to, že sa tu vykopávajú dvere Zurianovi, za to, že sa tu vracia, Generálna prokuratúra vracia jeden prípad za druhým, lebo sú to nezmysly, za to, že sú tu ľudia mučení vo väzbách, za to, že tu je systém udavačov, o ktorom hovorí správa SIS – vy nič? Ani pohľad, ani zvuk? Nič? Tak ako viete, ten alibizmus je už naozaj príšerný. A keď potom počúvame od Matoviča, že sa nám tu vyhráža a že kto z nás pôjde do basy, on už vie dopredu, že pôjdeme do basy, potom tu máme Lipšica spolitizovaného, bývalého politika NOVA, čo je vládne hnutie, váš kolega z toho istého, z tej istej kandidátky, tak asi máme obavy, že ten proces je spolitizovaný a že sú tu politické čistky a vy to kryjete a potom sa tvárite, že vy ste tu vlastne ani neni. Vy tu vlastne ani nie ste treba. Načo je nám takýto minister vnútra? Pán minister, ja mám iba základné otázky a zopakujem ich a poprosím vás o jasnú odpoveď. Ste ochotný predložiť tomuto plénu a verejnosti svoju diplomovú prácu? Dokonca som počul, že ste mali dve školy, tak dve diplomové práce. Ste ochotný dať na kontrolu vaše hodinky, alebo nie? A viete vysvetliť, prečo váš brat figuruje na facebookovej stránke a webovej stránke firmy, ktorej ste dohodili zákazku za 150-tisíc? Prosím vás, tri jasné odpovede bez toho blábolu okolo. Ďakujem pekne.
Choma, Igor, poslanec NR SR (2011-09-14):
Ďakujem pekne. Pán minister, ja vás mám v úcte ako človeka, ja už som to tu raz povedal na tejto pôde, ale s hrôzou počúvam, že za rok ministrovania ste dodnes nepochopili dôsledky svojho počínania v súvislosti s výstavbou diaľnic. Na jednej strane chápem, že chcete mať diaľnice najlacnejšie, na druhej strane, a už to naznačil aj poslanec Pelegrini a plne sa stotožňujem aj s pánom prof. Mikolajom, vy neviete odhadnúť dôsledky toho počínania, ktoré dnes robíte. Ja som dnes nechcel vystupovať ani v rozprave, ale prihlásil som sa do rozpravy, aby som sa obšírnejšie k tejto téme mohol povenovať.
Mihál, Jozef, poslanec NR SR (2018-06-20):
Ďakujem a som rád, že si pripomenula jasličkový zákon. Jasličkový zákon je, bohužiaľ, zlý príklad, ale zároveň ukážkový príklad práce ministerstva práce, sociálnych vecí a rodiny. Tak, ako dokázali zbabrať tento zákon, to svet nevidel. Ja keď si spomeniem, pred dvoma rokmi, ako sme upozorňovali, ako Lucia Gomez, ktorá sa aktívne, čo ako človek z praxe stále dobíjala na ministerstvo práce, aby si ju vypočuli, ako ju odmietali, ako ignorovali naše pripomienky, a teraz, teraz stiahli chvost. Štátny tajomník Ondruš chodí po kanáloch a za seba sem pošle akýsi akože poslanecký návrh, ktorý tu bude pani Bašistová prezentovať ako záchranca situácie. To, čo sa deje v tejto oblasti, v zariadení pre malé deti, to je jedna obrovská hanba a škandál. Tu chce niekto rozprávať o dobrom spravovaní tejto krajiny, keď prijímate legislatívu, ktorá podkopáva súkromné iniciatívy v oblasti zriaďovania detských jaslí? Len preto, aby sa niekto znovu nahrabal cez eurofondy na úkor malých detí? Tak ako to bolo pri cétečkách na úkor chorých, teraz je to na úkor malých detí? Obrovská hanba.
V. Novotný, poslanec: (2006-02-07):
Pravda je taká, že ekonomika má určité možnosti. A výsledky Svetovej banky jasne ukazujú na celom svete, že existuje funkcia medzi celkovou výškou HDP a percentom HDP, ktoré ide na zdravotníctvo. Spojené štáty, keďže majú omnoho vyššie HDP, sú niekde vyššie v tom grafe, ale napr. také krajiny ako Albánsko alebo Egypt si môžu dovoliť len 2 % HDP, a to nie preto, že by vláda bola zlá, ale preto, lebo naozaj viacej objektívne tých zdrojov nemôže ísť. Lebo existujú určité zdroje, ktoré musíme vydať na niečo, a existujú určité zdroje, ktoré môžeme vydať. A ešte jednu poznámku. Stále to tak vyznieva, ako keby sme nechceli dať viacej peňazí do zdravotníctva. Veď to, že sme odvody štátu za svojich poistencov viazali na priemernú mzdu v národnom hospodárstve, ktorá ináč rastie z európskych krajín azda najdynamickejšie, je jasný dôkaz toho, že vláda si uvedomuje, že z roka na rok treba dať viacej peňazí do zdravotníctva. Aj platí viacej peňazí za svojich poistencov.
Mičovský, Ján, poslanec NR SR (2012-05-04):
Ďakujem za slovo. Donútili ste ma trocha zaspomínať, na môjho učiteľa, Chlebničana v blahej pamäti, ktorý ma učil zemepis v ôsmej triede. A bol to pán učiteľ, ktorý keď na ten zemepis spomínal, tak sa zdalo, že celý svet prešiel, aj keď pravdepodobne možno v živote neopustil Slovensko. Ale viete, na tom učiteľovi nebolo dôležité to, ako dokázal zaujať, ale to, že popri svojej profesii učiteľa zemepisu nám veľmi často hovorieval niečo iné. Pamätám si tu vetu, znela asi tak, že, viete, s klobúkom v ruke prejdete celý svet. A tým chcel povedať, že slušnosť je veľmi podstatná. A ja som si vlastne zapamätal z tohto učiteľa, že nám zdôrazňoval veľmi často, po ktorej strane má ísť dáma, keď ideme s ňou, ako sa máme správne ospravedlniť, ako poďakovať, triviálne veci. Možnože je to smiešne, že to spomínam, ale som rád, že je tu aj pán minister školstva. Ja si myslím, že nemáme problém v tom, či učíme málo alebo veľa matematiky, veľa alebo málo jazykov alebo ako je to s počítačovou gramotnosťou. Ja sa domnievam, že tu nie sme na tom tak zle. Ale myslím si, že sme dosť zle na tom, že napriek tejto slušnej úrovni slovenského školstva máme veľa nevychovaných detí, ktoré nevedia základné veci. Určite je to otázka statusu učiteľa, určite je to otázka jeho platov, ale nielen toho. Je potrebné, aby sme možno aj tých pánov učiteľov získavali, aby to boli osobnosti, ktoré majú v tomto jasno a ktorí vedia, že okrem svojej profesie, zemepisu, jazyka alebo čohokoľvek iného, čo majú konkrétne na starosti, musia deťom zdôrazňovať práve aj tento moment vzdelania, lebo si myslím, že toto nám veľmi chýba. A bol by som veľmi rád, keby učitelia učili naše deti aj dobru, slušnosti a aby to bolo považované za istú frajerinu. Mám taký dojem, že dneska je frajerinou byť neslušný. A to nám treba zmeniť. Ďakujem. (Potlesk.)
Přidal, Alojz, poslanec NR SR (2012-02-29):
Pán predseda, sme v treťom čítaní , prosím, otvorte rozpravu.
Grendel, Gábor, podpredseda NR SR (2021-12-01):
Pán poslanec Peter Osuský.
Grendel, Gábor, podpredseda NR SR (2022-09-27):
S ďalšou faktickou poznámkou pán poslanec Marián Viskupič.
Nash, Natália, poslankyňa NR SR (2024-01-25):
Ďakujem pekne, áno, už, už mám. Ďakujem veľmi pekne za to vysvetlenie, ktoré, ktoré sme tu dostali. Ja som sa chcela len spýtať, že či ste komunikovali aj s prevádzkarmi toho portálu, na ktorom táto petícia bola nejakým spôsobom zverejnená, pretože tam sú úplne jasné pravidlá pri tých petíciách, že keď niekto zadá, zadá tu teda ten svoj hlas, tak že mu ešte príde notifikácia do e-mailovej schránky a v tej e-mailovej schránke to opäť akože potvrdí, takže ja si myslím, že do tej, tých, neviem, koľko je tam teraz, vyše 150-tisíc hlasov, tak že to už sú... už 180-tisíc, ďakujem, Dani, tak že to sú všetko potvrdené hlasy. Ja, samozrejme, chápem, že niektoré tie adresy, že si človek na gmaili môže vytvoriť akúkoľvek emailovú adresu aj Pamela Anderson, ale myslím si, že za tým je nejaká, nejaká reálna osoba, a že tieto hlasy boli potvrdené. Takže, že akým spôsobom vlastne komunikujete a vyhodnocujete tú kvalitu toho, že teda ktorý hlas bude platný a neplatný, alebo či vôbec uznávate, že koľko z tých 180-tisíc hlasov je platných alebo nie je platných. Teda že ktoré spochybňujete a ktoré nie. Ďakujem veľmi pekne.
B. Bugár, podpredseda NR SR: (2003-12-05):
Takže nech sa páči, ako posledný písomne prihlásený, pán poslanec Heriban, máte slovo. Až potom otvorím možnosť sa ústne prihlásiť. J. Heriban, poslanec: Vážený pán predsedajúci, vážený pán minister, vážené kolegyne, vážení kolegovia, myslím, že sa nám to raz podarí, že sa budeme môcť aj menovite oslovovať, už sme tesne pri tej situácii. Poprosil by som, keby ste aspoň traja-štyria ešte odišli a potom už by som mal veľmi výhodnú pozíciu. Rád by som vzhľadom na pokročilý čas skrátil moje vystúpenie, a preto vám môžem oznámiť, že nemám zlú správu, mám len dobrú, to vystúpenie bude krátke. Navrhujem vypustiť v § 87 odseky 5, 6, 7 a nahradiť ich jedným odsekom splnomocňujúcim ministerstvo financií definovať podmienky, po splnení ktorých môžu byť ratingové agentúry zaradené do zoznamu uverejneného vo Vestníku Úradu pre finančný trh. § 87 ods. 5 definuje podmienky, ktoré musí agentúra špecializujúca sa na oceňovanie investičného rizika, ratingová agentúra, splniť, pričom podmienky sú definované tak, že tieto podmienky spĺňajú momentálne iba dve agentúry sídliace v USA, je to agentúra Moodys´ a Standard & Poors´. Pričom však splnenie zákonom definovaných podmienok aj týmto agentúram možno bude v budúcnosti robiť problém vzhľadom na to, že uvedené americké ratingové agentúry sú pod tlakom vlastných regulátorov trhu v USA. Je možné, že podmienky ich účinkovania na globálnom trhu sa budú modifikovať z dôvodu ich negatívnej úlohy, ktorú zohrali pri megakrachoch na americkom trhu. Výsledky tohto procesu nie je možné v tejto chvíli predikovať ani z pohľadu vývoja situácie, ani z pohľadu časového priebehu tohto procesu. Ministerstvo financií však môže na situáciu reagovať flexibilne, a to bez potreby meniť text zákona. Preto by som si dovolil prečítať môj návrh, ktorý znie: V § 87 ods. 5 navrhujem zmenu, citujem: „Spôsob vytvorenia zoznamu renomovaných ratingových agentúr a jeho aktualizácie ustanoví všeobecne záväzný predpis, ktorý vydá ministerstvo financií.“ V § 87 sa odseky 6 a 7 vypúšťajú. Odôvodnenie: Úprava vedenia zoznamu ratingových agentúr vo vládnom návrhu zákona je nevykonateľná. Je vhodnejšie, aby predmetnú problematiku vzhľadom na jej výrazne technický charakter upravoval podzákonný predpis. V ňom je možné vytvoriť priestor na podrobnú úpravu v tejto oblasti, ktorá doteraz nie je v právnom poriadku Slovenskej republiky riešená. Ďakujem vám za pozornosť.
Gažovičová, Tina, poslankyňa NR SR (2023-12-18):
Ďakujem pekne za slovo, pán predsedajúci. Ďakujem kolegovi Valáškovi, že podobne ako predtým kolega Krúpa, že tak podrobne sa venoval tej téme, ktorá tu doteraz v rozprave nebola pokrytá, a to je práve dopad tejto novely na zbrojársky priemysel, na ministerstvo obrany a aké veľké medzinárodné riziká to prináša. A ako jedna vec je, že v tom skrátenom legislatívnom konaní my poslanci máme a poslankyne máme obmedzený čas si tie veci naštudovať a vyjadrovať sa k nim, ale tu by som naozaj akoby chcela apelovať aj na tú širšiu verejnosť, aj na novinárov, ja som rada, že dneska vidím, že tu máme nejakú skupinu mladých ľudí hore, ktorí nás počúvajú, aby sme si uvedomili, že naozaj tuto v jednej novele pod hlavičkou ministerstva športu je schovaných kopec ďalších vecí, ktoré môžu mať veľmi zásadný dopad aj na medzinárodné postavenie Slovenska a ohrozujú našu medzinárodnú reputáciu. A to je viacero vecí, tam je to, ako ten zákon vstupuje do nezávislosti našich vnútorných štátnych orgánov, čo ale taktiež v niektorých prípadoch je v rozpore s právom Európskej únie, a tu to vidíme práve na téme zbrojárskeho priemyslu, že tiež vlastne môžu tieto zmeny viesť k situáciám, ktoré veľmi zásadne ohrozia naše postavenie v Európskej únii, v NATO a celkovo naše vzťahy s medzinárodnými partnermi. A teda príde mi naozaj alarmujúce, že táto vláda svoje aj osobné ambície, aj možno svoje obchodné záujmy takto kladie vlastne nad aj tie medzinárodné záujmy Slovenska. Ďakujem.
Blanár, Juraj, podpredseda NR SR (2022-06-17):
Pán spravodajca má záujem o záverečné slovo. Udeľujem mu slovo. Nech sa páči.
Abrhan, Pavol, poslanec NR SR (2014-06-04):
Ďakujem pekne, pani predsedajúca. Chcel by som poďakovať pani poslankyni Žitňanskej, že vyňala zo spoločnej správy na osobitné hlasovanie bod 19, ktorý sa týka spôsobu rozhodovania Súdnej rady aj pri voľbe predsedu Súdnej rady. Môžeme sa sporiť o tom, či Štefan Harabin v tajnej voľbe by dostal viac alebo menej hlasov. Ja si môžem myslieť na rozdiel od pani poslankyne Žitňanskej, že tých sedem hlasov dostal vo verejnej voľbe možno zo strachu (Štefan Harabin) tých, ktorí hlasovali. Môžem mať názor, že ak by bola tajná voľba, že by dostal ešte menej hlasov. Ale v každom prípade som presvedčený, že keďže už sa začala voľba predsedu Súdnej rady a v prvom kole nebola úspešná, podľa môjho názoru by sme nemali meniť pravidlá hry a nemali by sme prijímať teraz iný spôsob volieb, ale Súdna rada by mala svojho predsedu zvoliť vo verejnom hlasovaní. Čiže preto som rád a podporujem tento návrh pani poslankyne Žitňanskej, aby to bolo vyňaté na osobitné hlasovanie, a budem hlasovať tak, aby nedošlo k zmene spôsobu hlasovania v Súdnej rade. Ďakujem pekne.
M. Košútová, poslankyňa: (2007-10-24):
V § 3 ods. 2 písm. a) sa za slová „z európskych poľnohospodárskych fondov“ vkladajú slová „podľa odseku 1“. Odôvodnenie: Pozmeňujúci návrh predstavuje legislatívnotechnické vylepšenie návrhu zákona. Vzhľadom na skutočnosť, že legislatívna skratka „európske poľnohospodárske fondy“ nebola v texte návrhu zavedená, je potrebné tento pojem doplniť o vnútorný odkaz na predmetné ustanovenie, kde sú fondy priamo vymenované. Zároveň navrhujem zo spoločnej správy k predmetnému zákonu vyňať na osobitné hlasovanie bod 1. Ďakujem.
Čepček, Martin, poslanec NR SR (2022-09-30):
Ďakujem pekne. Pán kolega, reklama ako taká je veľký problém. Reklama sa vysiela v čase, kedy sú maloleté deti doma a sledujú televíziu. A to je aj reklama na hazard, aj reklama na alkohol. Ďalej register vylúčených osôb si spomínal. No, žiaľ, máme register, ktorý ale v tomto čase nefunguje. To znamená, my o tých osobách nevieme nič. My nevieme, kto stávkuje, koľko prestávkuje, kde stávkuje, koľko mesačne prestávkuje. My nevieme o tých osobách nič. My máme regulovať hazard, ktorý v podstate, o ktorom nevieme nič. Nemáme dostupné relevantné informácie. A ďalej chcem nadviazať na to, čo si povedal o tom alkohole. Napríklad v štáte, v amerických štátoch napríklad Utah, Pensylvánia, Rhode Island a tak ďalej je regulovaný prístup k alkoholu, napríklad pre mladistvých od 21 rokov alebo predaj alkoholu nad 5 % v špecializovaných predajniach. Takže my to vo svete vidíme ako príklad, ktorý by sme mohli prevziať aj u nás. Ale u nás tiež obchody sú otvorené dlhodobo, niektoré do 22.00 hod. večer, kde ten prístup k alkoholu je, ale benzínová pumpa, ktorá je otvorená nonstop, tak táto ponúka ešte viac toho alkoholu, hoci tá prirážka, to podotýkam, hoci ten alkohol je ďaleko drahší ako v tom obchodnom reťazci, napriek tomu ľudia vyhľadávajú alkohol na benzínových pumpách. Toto je to dôležité, čo treba povedať, že my sme si tento systém nevymysleli, my chceme len, aby čo najmenej ľudí zomieralo na cestách vplyv dopravných nehôd a hlavne občanmi, ktorí používajú motorové vozidlo pod vplyvom alkoholu. Ďakujem.
Karas, Viliam, dočasne poverený minister spravodlivosti SR (2023-05-03):
Ďakujem pekne. Vážené pani poslankyne, vážení páni poslanci, predkladám teda návrh na prístup k protokolu a dohovoru medzinárodnej organizácie pre civilné letectvo. Ide o Dohovor o potláčaní protiprávnych činov súvisiacich s medzinárodným civilným letectvom, ktorý posilňuje právny rámec pre medzinárodnú spoluprácu pri predchádzaní a potláčaní protiprávnych činov proti civilnému letectvu. Dohovor ukladá zmluvným stranám povinnosti týkajúce sa trestného použitia civilných lietadiel na účely usmrtenia, ublíženia na zdraví alebo spôsobenia vážnych materiálnych škôd. Dohovor aj protokol, dohovor teda je mnohostrannou medzinárodnou zmluvou prezidentskej povahy podľa čl. 7 ods. 4 Ústavy Slovenskej republiky, na ktorých vykonanie je potrebný zákon a ktorý si pred ratifikáciou vyžaduje súhlas Národnej rady. Obsahuje ustanovenia, ktoré priamo zakladajú práva alebo povinnosti fyzických alebo právnických osôb a je tak zároveň medzinárodnou zmluvou podľa čl. 7 ods. 5 ústavy a má prednosť pred zákonmi. Prístup k tomuto dohovoru je v súlade so zahraničnopolitickými a vnútroštátnymi záujmami Slovenskej republiky a aktuálny právny stav umožňuje ratifikáciu tohto dohovoru bez potreby prijatia ďalších legislatívnych opatrení. Ďakujem pekne a poprosím o podporu.
Kollár, Boris, predseda NR SR (2023-03-22):
Áno. Prosím, prezentujme sa a hlasujeme. (Hlasovanie.) Prítomných 135 poslancov, za 106, proti 1, zdržalo sa 22, nehlasovali 6. Uvedený návrh pani poslankyne Hajšelovej sme schválili.
Kadúc, Miroslav, poslanec NR SR (2015-06-17):
Pán Hlina, ja som pomerne citlivý na, na takéto zásahy, kedy sa znižuje miera obmedzenia niekoho neodvolať, dúfam, že som to správne povedal, lebo naozaj to môže, môže sa za tým zdať, že ide jedna moc, z tých troch mocí zasahovať do druhej, ale keď už miera arogancie presahuje neúnosnosť, tak proste treba s tým voľačo robiť. A v tomto prípade musím povedať, že tento parlament, je to, je to verejné, to hlasovanie, myslím, že to boli hlavne poslanci SMER-u, zahlasovali za to, že oni dokonca nechcú počuť, čo robí špeciálny prokurátor, a ja vám odporúčam pozrieť si správu o činnosti Generálnej prokuratúry, pod ktorú spadá aj špeciálna prokuratúra, konkrétne, ak sa, ak sa nemýlim, strana 93, kde sa, kde má pán špeciálny prokurátor svoju časť o korupcii. Pán špeciálny prokurátor venuje korupcii dva odseky, dvanásť riadkov a vyplýva z tých odsekov, ja som mu to už hovoril, ale myslím, že to treba povedať, vyplýva z toho, že korupcia na Slovensku je na ústupe. Nič viac. Na ústupe je korupcia a je hlavne v zdravotníctve. Myslím si, že toto je nie nedostatočné, toto je zavádzajúce. A takýto návrh, ktorý je, ktorý tu predložili kolegovia, je, treba podporiť, pretože tá, tá arogancia moci a teraz neviem, ono je to moc sui generis, ale arogancia niektorých výkonných zložiek tohto štátu proste nemá obdoby a dokonca je podporovaná členmi tohto parlamentu. A musím povedať, že mi to je úprimne ľúto.
Bugár, Béla, podpredseda NR SR (2018-02-09):
Pán poslanec Krajniak, nech sa páči.
Nicholsonová, Lucia, poslankyňa NR SR (2013-04-16):
Ďakujem veľmi pekne za slovo. Ja chcem teda veľmi oceniť tento prejav, je mi strašne ľúto, že tu nie je viacej tých, na ktorých sa pán Mihál vo svojom diskusnom príspevku v prvom rade obracal, teda pánov poslancov z našej štátostrany. Chcela by som priradiť ešte k tým administratívnym nedostatkom ďalšie. My sme totižto, keď sme nastúpili na ministerstvo, tak sa nám podarila jedna vec, ale tá je neuveriteľná, že sme čerpanie Európskeho sociálneho fondu zvýšili z 13 % na 40, a to len kvôli tomu, že sme odstraňovali postupne všetky administratívne nezmysly, ktoré tam boli nabalené. Častokrát sa hovorilo, že to Brusel očakával, ale Brusel neočakával vôbec nič, to my sme tam nabalili. A keď sme to odstránili, tak, čuduj sa svete, to čerpanie sa zvýšilo na 40 %. A teraz chcem uviesť príklad z praxe, ktorý hovorí za všetky ďalšie podobné príklady toho, ako si SMER predstavuje tú administratívnu náročnosť. Napísala mi jedna pani, ktorá chcela zamestnať dlhodobo nezamestnanú osobu, na ktorú teda mala dostať dotácie. Priniesla tam stostranové prílohy na úrad, z toho úradníčka potrebovala asi tri, všetko ostatné jej vrátila, dokonca jej vrátila ešte aj USB kľúč, čo bolo medzi podmienkami, že to musí byť v elektronickej forme, a vypýtala si od nej ďalšie, úplne nezmyselné papiere, medzi ktoré napríklad patrilo číslo z katastrálnej mapy, aby si mohla overiť, že to miesto, kde si prenajíma ambulanciu, je naozaj miesto, ktoré deklaruje. A keď priniesla číslo účtu, kde je napísaný, samozrejme, aj majiteľ účtu, tak musela ísť ešte do banky pre špeciálne potvrdenie, ktoré stálo 10 eur. Tú pani to natoľko znechutilo, že sa vykašľala na celú dotáciu. Takže ja by som naozaj apelovala na to, aby ste postupne neodstraňovali len tie veľké veci, o ktorých hovoril pán Mihál, ale naozaj tie drobné, ktoré ste zaviedli, a úplne nezmyselne, a preto nefunguje jednoducho vytváranie pracovných miest ani pre... (Prerušenie vystúpenia časomerom.)
Hort, Milan, podpredseda NR SR (2010-10-15):
Ďakujem vám veľmi pekne. Teraz pani Tatiana Rosová s faktickou poznámkou, nech sa páči.
Pellegrini, Peter, podpredseda NR SR (2020-09-17):
Pán poslanec Suja.